Държавен вестник, бр. 5, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  5
3. списък на техническите средства и 
съоръжения за осигуряване на качеството, 
включително за проучване и изследване, 
както и описание на мерките, използвани 
от кандидата за осигуряване на качеството;
4. декларация за инструментите, съоръже­
нията и техническото оборудване, които ще 
бъдат използвани за изпълнение на поръчката;
5. списък на технически лица и/или орга­
низации, включени или не в структурата на 
кандидата, включително тези, които отговарят 
за контрола на качеството, а при възлагане на 
строителство – лицата, които ще изпълняват 
строителството;
6. списък на персонала, който ще изпълнява 
поръчката, и/или на членовете на ръководния 
състав, които ще отговарят за изпълнението, 
както и документи, които доказват професи­
онална компетентност на лицата;
7. сертификати, които удостоверяват съ­
ответствието на кандидата със стандарти за 
системи за управление на качеството, като 
се посочват системите за управление на ка­
чеството чрез съответната серия европейски 
стандарти или еквивалентни сертификати, из­
дадени от органи, установени в други държави 
членки, или други доказателства за еквива­
лентни мерки за осигуряване на качеството 
или за опазване на околната среда;
8. други документи по преценка на бене­
фициента.
(14) Изискванията за икономическото и 
финансовото състояние и за техническите 
възможности и/или квалификация, които 
се определят от бенефициента, трябва да са 
съобразени със стойността и предмета на 
възлагане, както и с обема и сложността на 
дейностите, които ще се извършват. 
(15) При включване на изисквания по ал. 11, 
т. 3 изискуемият общ оборот (нетните приходи 
от продажби), включително оборотът, който 
се отнася до предмета на поръчката, не може 
да надвишава повече от два пъти прогнозната 
стойност на процедурата или на съответната 
обособена позиция, в случай че процедурата 
е с обособени позиции.
(16) Бенефициентите нямат право да включ­
ват критерии за подбор на кандидатите за 
изпълнители в процедурата като показатели 
за оценка на офертите.
(17) Когато кандидатът предвижда участие­
то на подизпълнители, те трябва да отговарят 
на съответните критерии за подбор съобразно 
вида и дела от поръчката, който ще изпъл­
няват, и за тях да не са налице основания за 
отстраняване.
Чл. 4. (1) Разходите за целия жизнен цикъл 
включват цена на придобиване и един или 
повече от посочените по-долу разходи:
1. разходи, които се поемат от бенефициента 
или от други ползватели, като:
а) разходи за използване, като потребление 
на енергия и други ресурси;
б) разходи за поддръжка;
в) разходи в края на експлоатационния пе­
риод, като разходи за събиране и рециклиране;
2. разходи, свързани с екологични факто­
ри по отношение на продукта, услугата или 
строителството по време на целия им жизнен 
цикъл, при условие че стойността им може 
да бъде определена и проверена; тези разходи 
могат да бъдат свързани с емисии на парни­
кови газове и други вредни емисии или със 
смекчаване на последиците от изменението 
на климата.
(2) Когато бенефициентите предвиждат 
оценка на разходите за целия жизнен цикъл, те 
посочват в публичната покана данните, които 
трябва да бъдат представени от кандидатите, 
и начина за определяне на оценката.
(3) Когато се оценяват разходи, свързани 
с екологични фактори, начинът за определя­
не на тяхната оценка трябва да отговаря на 
следните условия:
1. да се основава на недискриминационни 
критерии и да дава възможност за обективна 
проверка; когато начинът е разработен за 
конкретната поръчка, чрез него не следва да 
се дава необосновано предимство на едни 
лица и да се поставят други в неравностойно 
положение;
2. да е достъпен за всички заинтересовани 
лица;
3. изискваните от бенефициента данни да 
могат да бъдат предоставени от страна на 
кандидатите при полагане на разумни усилия.
(4) Когато даден метод за изчисляване на 
определени разходи за целия жизнен цикъл е 
задължителен съгласно законодателен акт на 
Европейския съюз, бенефициентите са длъжни 
да използват този метод.
Чл. 5. (1) Офертата за участие в процедурата 
за избор на изпълнител с публична покана 
трябва да съдържа най-малко:
1. данни за кандидата за изпълнител, а 
когато е обединение, което не е юридическо 
лице, да представи копие от документ за съз­
даване на обединението, както и информация 
за правата и задълженията на участниците, 
разпределението на отговорността между 
членовете и дейностите, които ще изпълнява 
всеки член на обединението;
2. техническо предложение за изпълнение 
на поръчката;
3. ценово предложение, а в случаите, когато 
процедурата е с обособени позиции, се пред­
ставя ценово предложение за всяка позиция 
поотделно;
4. срок на валидност, когато е приложимо;
5. подизпълнителите, които ще участват 
при изпълнението на поръчката, вида и дела 
на тяхното участие, както и доказателства за 
поетите от тях ангажименти, ако кандидатът 
предвижда подизпълнители;
6. декларация по чл. 12, ал. 1, т. 1;
7. други документи, в случай че са пред­
видени в публичната покана.
(2) Офертата се подава в ИСУН.